
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _Αρ^ Φύλλου _10 

16 Ιανουάριου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη απαλλοτρίωσης για την διάνοιξη τμήματος 
επαρχιακής οδού Αρτας - Ροδαυγής - Γεφ. Πλάκας 
(περιοχή Πλαιανούσας εντός Νομού Ιωαννίνων). . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται στην περιοχή Πλάκα της Αθήνας επί της 
οδού Πελοπίδα αρ. 4 και καθορισμός ειδικών όρων 
και περιορισμών δόμησης αυτού. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΤΥ. 115 4 (1) 

Κήρυξη απαλλοτρίωσης για την διάνοιξη τμήματος επαρ¬ 
χιακής οδού Αρτας - Ροδαυγής - Γεφ. Πλάκας (πε¬ 
ριοχή Πλατανούσας εντός Νομού Ιωαννίνων). 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών 
απαλλοτριώσεων» σε δυνδιασμό με τις διατάξεις του Β.Δ. 
139/71 «περί αρμοδιότητας των Νομαρχών προς κήρυξη 
αναγκαστικών τινών απαλλοτριώσεων». 

2. Τις διατάξεις του Ν. 653/77 ΦΕΚ 214/5.8.77 τ. Δ' 
όπως έχουν τροποποιηθεί και ισχύουν με τις διατάξεις του 


Ν. 947/79 ΦΕΚ 169/26.7.79 τ. Δ' και του Ν. 960/79 ΦΕΚ 
194/25.8.79 τ. Δ . 

3. Τις διατάξεις του Ν. 1349/83 ΦΕΚ 52/25.4.83 τ. Δ'. 

4. Την υπ' αριθ. ΤΥ 5144/16.8.93 απόφαση του Νο¬ 
μάρχη Ιωαννίνων η οποία δημοσιεϋθηκε στο ΦΕΚ 1036/ 
27.8.93 τ. Δ'. 

5. Το γεγονός ότι άμεση και επείγουσα ανάγκη επιβάλει 
την απαλλοτρίωση της συγκεκριμένης έκτασης για δημό¬ 
σια οφέλεια και ειδικώτερα για την διάνοιξη της επαρχια¬ 
κής οδού Αρτας - Ροδαυγής - Γεφ. Πλάκας στο τμήμα 
απόΧ.Θ. 36 + 761 καιΟ + 161 μέχριΧθ37 + 946,17και 1 
+ 185,17 (περιοχή Πλατανούσας εντός του Νομού Ιωαννί- 
νων), αποφασίζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για την διάνοιξη 
της επαρχιακής οδού Άρτας - Ροδαυγής - Γεφ. Πλάκας 
στο τμήμα από Χ.θ. 36 + 761 και 0 + 161 μέχρι Χθ 37 + 
946,17 και 1 + 185,17 (περιοχή Πλατανούσας εντός του 
Νομού Ιωαννίνων), σύμφωνα με το κτηματολογικό διά¬ 
γραμμα και κτηματολογικό πίνακα που συντάχθηκαν από 
το Τεχνικό Γ ραφείο μελετών Γ. Αγγελόπουλου και Γ. Κων- 
σταντόπουλου τα οποία έχουν ελεγχθεί και θεωρηθεί από 
τη Δ/νση Τεχν. Υπηρεσιών Ν. Άρτας. 

Η απαλλοτρίωση κηρύσσεται υπέρ του Δημοσίου και σε 
βάρος των πιστώσεων του έργου: «Κατασκευή επαρχια¬ 
κής οδού Άρτας - Γεφ. Πλάκας». 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Ιωάννινα, 16 Δεκεμβρίου 1994 

Ο Νομάρχης 
ΑΧ. ΚΟΛΙΟΥΣΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 100956/8055 (2) 

Χαρακτηρισμός ως διατηρητέου του κτιρίου που βρίσκεται 

στην περιοχή Πλάκα της Αθήνας επί τής οδού Πελο¬ 
πίδα αρ. 4 και καθορισμός ειδικών ορών και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός κανονισμός (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1778/88 «Τροποποίηση διατάξεων του Ν. 1577/85 
«ΓΟΚ» και άλλες διατάξεις (Α' 91). 

2. Τις διατάξεις του άρθρου 29Α του Ν. 155*3/85 «Κυ¬ 
βέρνηση και Κυβερνητικά Όργανα (Α' 137) που προστέ¬ 
θηκε με το άρθρο 27 του Ν. 2081/92 (Α' 154). 

3. Την αριθ. 67598/758/16.6.92 απόφαση του Υφυ¬ 
πουργού Περιβάλλοντος, Χωροταξίας και Δημοσίων Έρ¬ 
γων «Μεταβίβαση αρμοδιοτήτων του Υφυπουργού περι¬ 
βάλλοντος, Χωροταξίας και Δημοσίων Έργων στο Γενικό 
Γραμματέα, στους Γενικούς Διευθυντές και στους Προϊ¬ 
σταμένους Διευθύνσεων και Τμημάτων του Υπουργείου 
Περιβάλλοντος, Χωροταξίας και Δημοσίων Εργων» (Β' 
435}. 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 4.10.1994 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το αριθ. πρωτ. οικ. 87258/8025/4.10.1994 έγ¬ 
γραφο της Διεύθυνσης Πολεοδομικού Σχεδιασμού - 
Τμήμα Παραδοσιακών Οικισμών. 

7. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 παρ. 2 του Ν. 
1577/85 (Α' 210) που τροποποιήθηκε με την παρ, 2 του 
άρθρου 1 του Ν. 1772/1989 (Α' 91) χωρίς να περιέλθουν 
στην Διεύθυνση Πολεοδομικού Σχεδιασμού - Τμήμα Πα¬ 
ραδοσιακών Οικισμών, τυχόν αντιρρήσεις των ενδιαφερο¬ 
μένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

*Ί. Χαρακτηρίζεται ως διατηρητέο το κτίριο που βρίσκε¬ 


ται στην περιοχή «Πλάκα» της Αθήνας επί της οδού Πελο¬ 
πίδα αρ. 4 φερόμενο ως ιδιοκτησία του Υπουργείου Πολι¬ 
τισμού, όπως φαίνονται με πορτολαλλί χρώμα στο σχετικό 
πρωτότυπο διάγραμμα σε κλίμακα 1:1000, που θεωρή¬ 
θηκε από τον Προϊστάμενο του Τμήματος Παραδοσιακών 
Οικισμών της Διεύθυνσης Τοπογραφικών Εφαρμογών με 
την 100956/1994 πράξη του και που αντίτυπό του σε φω¬ 
τοσμίκρυνση, δημοσιεύεται με την παρούσα απόφαση. 

2. Διατηρητέο χαρακτηρίζεται το εκάστοτε αρχικό κτί¬ 
ριο και οι μεταγενέστερες προσθήκες που εναρμονίζονται 
με αυτό. Μεταγενέστερες προσθήκες καθ' ύψος ή κατ’ 
επέκταση που αλλοιώνουν την αρχική μορφή του κτιρίου, 
αφαιρούνται μετά από γνωμοδότηση της Επιτροπής Πολε- 
οδομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αλλοίωση ή καταστροφή των επί μέρους αρ¬ 
χιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφ' όσον δεν αλλοιώνεται ο γενικός αρχι¬ 
τεκτονικός χαρακτήρας του κτιρίου και δεν θίγονται διατη¬ 
ρητέα στοιχεία αυτού. 

Επιτρέπεται η κατασκευή προσθήκης ελάσσονος κλί- 
μακος, εφόσον κριθεί απαραίτητο, για τη λειτουργική εξυ¬ 
πηρέτηση του διατηρητέου κτιρίου, έστω και αν ο ισχύων 
σ.δ. επιτρέπει μεγαλύτερη προσθήκη. 

" 5. Για την εκτέλεση κάθε είδους εργασίας από τις περι- 
γραφόμενες στην ανωτέρω παράγραφο 4 όπως και εξωτε¬ 
ρικών χρωματισμών και οποιοσδήποτε εργασίας επι¬ 
σκευής ή τοποθέτησης επιγραφής στην όψη του κτιρίου, 
απαιτείται η έκδοση οικοδομικής άδειας μετά από έγκριση 
της ΕΠΑΕ. 

6. Οποιαδήποτε επέμβαση στο κτίριο κατά παράβαση 
των διατάξεων του παρόντος θεωρείται αυθαίρετη και 
υπόκειται στις διατάξεις περί αυθαιρέτων. Σε περίπτωση 
εκτέλεσης οικοδομικών εργασιών οι οποίες απαγορεύο¬ 
νται απάτην παραπάνω παράγραφο 3, επιβάλλεται η απο¬ 
κατάσταση του κτιρίου στην αρχική του μορφή. 

7. Στους παραβάτες των διατάξεων του παρόντος πέ¬ 
ραν των ως άνω προβλεπόμενων, επιβάλλονται οι προβλε- 
πόμενες από το άρθρο 17 του Ν. 1337/83 κυρώσεις. 

8. Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 


Λ]ΝΣ.« Τ1θΛΕΟΛ.ρ*ΐ*.θΥ Γ-ΧΕΑίΑΣΜ ΟΥ 

